cyanic-selkie/wikianc huggingface dataset:
Broadsheet
Historia
Formaatti syntyi vuonna 1712, kun englantilaisille sanomalehdille määrättiin vero, joka laskettiin lehden sivumäärän mukaan: Vero saatiin kierretyksi sivujen määrää pienentämällä ja sivukokoa suurentamalla. Broadsheetistä kehittyi suurelle yleisölle suunnattu maksullinen painotuote, jossa myyvistä aiheista tehtiin suuria paperiarkkeja. Teemat vaihtelivat päivän puheenaiheiden mukaan ja olivat usein satiirisia. Vain yhdelle puolelle painetuissa arkeissa oli vähän tekstiä mutta paljon kuvia. Arkeille painettuja kuvia piirtäneistä taiteilijoista tunnetuimpia olivat William Hogarth ja Thomas Rowlandson. Broadsheet ei ilmestynyt säännöllisesti, koska sen kysyntä oli satunnaista ja markkinointitekniikka oli puutteellinen. Sitä myytiin suoraan kirjapainon ovelta.
Alainen Raiskinlampi
Alainen Raiskinlampi on Pirkanmaalla Virroilla Makkaraojan kylän lähellä sijaitseva lampi.
Daniel Moreira
Daniel Moreira (s. 8. elokuuta 1977 Maubeuge, Ranska) on ranskalainen entinen jalkapalloilija. Pelipaikaltaan hän oli hyökkääjä.
Moreira pelasi koko uransa kotimaassaan Ranskassa. Pääsarjassa Ligue 1:ssä hän pelasi yhteensä 385 ottelua ja teki niissä 74 maalia edustaen En Avant Guingampia, RC Lensiä, Toulouse FC:tä, Stade Rennais FC:tä, Grenoble Foot 38:aa ja US Boulognea. Moreira pelasi kolme vähintään kymmenen maalin pääsarjakautta. Parhaimmillaan hän teki 12 maalia kaudella 2001–2002, jolloin hänen seuransa Lens sijoittui sarjassa toiseksi.
Ranskan maajoukkueessa Moreira pelasi kolme ottelua vuosina 2002–2004. Ensiesiintymisensä A-maajoukkueessa hän teki 20. marraskuuta 2002, kun Ranska voitti Jugoslavian kotonaan 3–0.
Saavutukset
Guingamp:
Lens:
Vähä-Vermas
Vähä-Vermas on Pirkanmaalla Virroilla Makkaraojan kylän lähellä sijaitseva järvi.
Maantietoa
Järven pinta-ala on 4,2 hehtaaria, se on 350 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Christian Kampmann
Christian Kampmann (1939 Hellerup, Tanska – 1988 Læsø, Tanska ) oli tanskalainen kirjailija.
Vähä-Vermas
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vermasjärven valuma-alueella (35.45), jonka Makkaraojan valuma-alueeseen (35.451) se kuuluu. Järven vedenpinnan korkeus on 114,9 metriä mpy.
Christian Kampmann
Kampmann kuvasi ensimmäisissä teoksissaan ihmissuhteiden arkea. Joissakin romaaneissaan hän kuvaa omaa biseksuaalisuuttaan. Hänen asuinkumppaninsa murhasi hänet loma-asunnossa Læsøn saarella.
Punainen terrori (Etiopia)
Qey Shibir tai Kay Shibbir (amhara: ቀይ ሽብር ḳäy šəbbər), joka tunnetaan myös nimellä Etiopian punainen terrori, oli Etiopian kommunistisen sotilasjuntta Dergin väkivaltainen poliittinen tukikampanja muita kilpailevia marxilais-leninistisiä ryhmiä vastaan Etiopiassa ja Eritreassa vuosina 1976-1977. Qey Shibir oli yritys lujittaa Dergin hallintoa poliittisen epävakauden aikana keisari Haile Selassien kaatamisen jälkeen vuonna 1974 ja sitä seuranneesta Etiopian sisällissodasta. Qey Shibir perustui Venäjän sisällissodan punaiseen terroriin ja se tapahtui näkyvimmin sen jälkeen, kun Mengistu Haile Mariamista tuli Dergin puheenjohtaja 3. helmikuuta 1977. On arvioitu, että Qey Shibirin aikana kuoli 30 000 - 750 000 ihmistä.
Sosialistinen Derg oli epäsuosittu. Se kuitenkin pysyi vallassa tämän julman terrorin avulla.
Tausta
12. syyskuuta 1974 tapahtuneen keisari Haile Selassien syrjäyttämisen jälkeen Derg kilpaili muiden ryhmien kanssa Etiopian vallasta. Yksi näistä oli kommunistinen Etiopian kansan vallankumouksellinen puolue (EPRP). Syyskuussa 1976 EPRP:n militantit pidätettiin ja teloitettiin samaan aikaan kuin EPRP toteutti salamurhakampanjan ideologeja ja Dergin kannattajia vastaan. Tämä vastatoiminta tunnetaan nimellä valkoinen terrori. Vaikka epäonnistuneen Mengistun tappoyrityksen 23. syyskuuta katsottiin olleen EPRP:n teko, ensimmäinen näkyvä EPRP:n terrorin uhri oli tohtori Feqre Mar'ed, kilpailevan vallankumouspuolueen (MEISON) politbyroo n jäsen.
Verilöyly Dergissä
Dergin sisälläkin oli eversti Mengistua vastustava ryhmä. Tämä ratkaistiin 58 Dergin huipulla olleen upseerin tunteja kestäneellä teloituksella 3. helmikuuta 1977. Seitsemän näistä upseereista oli Mengistun vastustajia, mukaan lukien puheenjohtaja ja kenraaliluutnantti Tafari Benti, kapteeni Almayahu Haile, kapteeni Mogas Wolde Mikael ja everstiluutnantti Asrat Desta, joista viimeksi mainittu oli marxilais-leninisti: "Teemme mitä Lenin teki. Et voi rakentaa sosialismia ilman punaista terroria." Kaksi Mengistun kilpailijaa oli vielä elossa. Heistä eversti Berhanu Bayeh oli asettunut Mengistun puolelle ja everstiluutnantti Atnafu Abate teki nopeasti samoin verilöylyn jälkeen. Nyt Mengistu oli Dergin kiistaton päämies ja Etiopian hallitsija. Muutamaa päivää myöhemmin Mengistu kiinnitti huomionsa kilpailijoihin Dergin ulkopuolella, ennen kaikkea EPRP:hen.
Hyökkäykset EPRP: hen
Mengistu aloitti kampanjansa virallisesti puheella Revolution-aukiolla (entinen ja nykyinen Mesqel-aukio ) Addis Abeban sydämessä, joka sisälsi sanat "Kuolema vastavallankumouksellisille! Kuolema EPRP:lle!". Lausuessaan nämä sanat, hän esitti kolme pulloa, jotka näyttivät olevan täynnä verta, ja murskasi ne maahan osoittaakseen, mitä vallankumous tekisi vihollisilleen. Tähän kampanjaan osallistuivat järjestäytyneet siviiliryhmät eli kebelet, jotka kuukauden kuluessa alkoivat saada aseita Dergiltä. Kuitenkin osa siviiliryhmistä oli EPRP:n soluttamia ja osa muistakin toimi vastoin Dergin tavoitteita, esimerkiksi MEISONin asialla.
Addis Abebassa 22. maaliskuuta näiden ryhmien avulla etsittiin talo talolta EPRP:n jäseniä, aseita ja muita tarvikkeita. "Jotkut etsivät vain aseita, mutta toiset takavarikoivat elintarvikkeita, rakennusmateriaaleja ja bensiiniä; jotkut pitivät kameroiden vakoilulaitteita ja toiset pitivät kirjoituskoneita erittäin vaarallisina." Monet vietiin kodeistaan keskellä yötä ja jotkut eivät koskaan palanneet kotiin. Silti vain harvat EPRP:n korkeimmista johtajista olivat kuolleiden joukossa.
EPRP:n vastaiskut kuitenkin jatkuivat.
Seuraava punaisen terrorin kohde oli MEISON. Bahru Zewde kirjoitti: "järjestön johtajat yrittivät hätäisesti mennä maan alle. Mutta melkein kaikki heidät joko vangittiin tai tapettiin elokuussa 1977, kun he yrittivät vetäytyä maaseudulle useissa osastoissa."
Tuhannet miehet ja naiset koottiin yhteen ja teloitettiin seuraavien kahden vuoden aikana. Amnesty International arvioi, että kuolleiden määrä voi olla jopa 500 000. Ihmisryhmät laitettiin kirkoihin, jotka sitten poltettiin, ja sotilaat raiskasivat naisia järjestelmällisesti. Pelastakaa lapset -rahasto ilmoitti, että punaisen terrorin uhrien joukossa oli paitsi aikuisia myös 1000 lasta tai enemmän. Näistä suurin osa oli 11-13-vuotiaita, ja heidän ruumiinsa jätettiin Addis Abeban kaduille.
Jälkiseuraukset
Mengistu todettiin poissaolevana syylliseksi kansanmurhaan ja tuomittiin elinkautiseen vankeuteen tammikuussa 2007. Mengistun ystävä Robert Mugabe kuitenkin antoi hänelle turvapaikan hallitsemassaan Zimbabwessa, joka sanoi, ettei se luovuttaisi häntä. Etiopian korkein oikeus tuomitsi Mengistun poissaolevana 26. toukokuuta 2008 kuolemaan. Mengistun kahdeksantoista avustajaa, joista kaksi asuu Italian suurlähetystössä Addis Abebassa ja 16 Etiopian vankiloissa, ovat myös kuolemantuomion alaisia. Toukokuussa 2002 poissaolevana tuomittu Kelbessa Negewo palasi useita vuosia myöhemmin pakkosiirtolaisuudestaan Yhdysvaltoissa elinkautiseen.
Luettelo Ihmeperheen hahmoista
Tämä on Luettelo Ihmeperhe-elokuvasarjan hahmoista.
Herra Ihme
pienoiskuva|Herra Ihme Herra Ihme (oikealta nimeltään Ilari "Ilu" Vaara ) on Ihmeperhe-elokuvasarjassa esiintyvä supersankari. Hänellä on mm. yli-inhimillinen fyysinen voima ja hän on lähes haavoittumaton. Hänen perheeseensä kuuluu vaimo Rajaton, tytär Ilona Vaara ja pojat Esa ja Jaska Vaara. Herra Ihmeen loi Brad Bird ja hänen ääninäyttelijänsä on Craig T. Nelson.
Ihmeperhe
Ihmeperhe-elokuvan alussa Herra Ihme torjuu useamman kerran Pasi Pätkä nimisen Ihmepojan nimekseen ottaneen lapsen, joka haluaisi olla hänen apurinsa. Herra Ihme tapaa myös Rajattoman, jonka kanssa vuosien päästä menee naimisiin ja perustaa perheen. Tässä ajassa myös Syndrooman nimekseen ottanut Ihmepoika on hautonut kostoa Herra Ihmeelle. Hän on rakentanut robotin, jonka on laittanut useamman supersankarin kimppuun. Jos supersankari selvisi, Syndrooma paranteli robottia, jonka jälkeen se tappoi supersankarin. Viimeiseksi hän aikoo laittaa sen Herra Ihmeen kimppuun. Tämän kuoltua Syndrooman aikomuksena on laittaa robottinsa hyökkäämään kaupunkiin ja sitten pysäyttää se ollakseen supersankari.
Seitajärvi (järvi)
Seitajärvi on matala, melko tasasyvyinen ja saareton järvi Seitajärven kylässä Savukosken länsiosassa Lapin maakunnassa. Sen pinta-ala on 61 hehtaaria. Etäisyys Rovaniemeltä on 151 kilometriä pohjoiskoilliseen.
Luettelo Ihmeperheen hahmoista
Ihmeperhe 2
Ihmeperhe 2-elokuvassa supersankarius on kielletty lailla. Kuitenkin Herra Ihme haluaisi olla jälleen supersankari. Tähän mahdollisuus avautuu, kun Voitto Taival niminen mies kutsuu hänet, Rajattoman ja Hyytäjän tapaamiseen, jossa suunnitellaan kuinka supersankarius saataisiin taas laillistettua. He keksivät, että jos he näyttäisivät, että supersankareita tarvittaisiin, niin supersankarius laillistettaisiin. Voitto Taival valitsee siihen tehtävään vastahakoisen Rajattoman, jonka Herra Ihme saa suostuteltua siihen. Rajattoman lähdettyä tehtävälle Herra Ihme jää huolehtimaan lapsista vaihtelevalla menestyksellä.
Seitajärvi (järvi)
Maantiede
Seitajärven pituus kaakosta luoteeseen on yli kilometrin. Järven luoteisrannalla on kulttuurimaisema, muilla rannoilla on muutamia pientaloja. Järven eteläpuolella sijaitsee Seitavaara, jonka huippu on noin 315 metriä merenpinnan yläpuolella eli noin 65 metriä järven pintaa korkeammalla. Seitajärven länsikolkasta virtaa laskuoja Arajärveen (249,4 metriä mpy), joka sijaitsee noin 800 metriä länteen. Seitajärven pohjoispuolella sijaitsee Rautalampi (250,5 metriä mpy).
Luettelo Ihmeperheen hahmoista
Rajaton
pienoiskuva|vasen|Rajaton Rajaton (oikealta nimeltään Elli Vaara ) on Ihmeperhe-elokuvasarjassa esiintyvä supersankari. Hän kykenee venyttämään itseään hyvin paljon. Hänen perheeseensä kuuluu mies Herra Ihme, tytär Ilona Vaara ja pojat Esa ja Jaska Vaara. Rajattoman loi Brad Bird ja hänen ääninäyttelijänsä on Holly Hunter.
Seitajärvi (järvi)
Maantiede
Seitajärven vesitilavuus on 1 397 000 kuutiometriä.
Luettelo Ihmeperheen hahmoista
Ihmeperhe
Ihmeperhe-elokuvan alussa Rajaton tapaa Herra Ihmeen, jonka kanssa vuosien päästä menee naimisiin ja perustaa perheen. Aikuiseksi kasvanut nuorena Ihmepojaksi nimensä ottanut Pasi Pätkä, joka nykyään on ottanut nimekseen Syndrooma on hautonut kostoa Herra Ihmeelle, joka vuosia sitten useamman kerran torjui hänet, kun hän olisi halunnut olla Herra Ihmeen apuri. Hän on rakentanut robotin, jonka on laittanut useamman supersankarin kimppuun. Jos supersankari selvisi, Syndrooma paranteli robottia, jonka jälkeen se tappoi supersankarin. Viimeiseksi hän aikoo laittaa sen Herra Ihmeen kimppuun. Tämän kuoltua Syndrooman aikomuksena on laittaa robottinsa hyökkäämään kaupunkiin ja sitten pysäyttää se ollakseen supersankari. Herra Ihmeen lähdettyä salaiseen tehtävään Rajaton salaa mukaan tulleiden Ilonan, Esan ja Jaskan kanssa lähtee Herra Ihmeen perään selvittämään mitä on tapahtunut.
Seitajärvi (järvi)
Maantiede
Seitajärvi (65.424.1.004) kuuluu Arajärven valuma-alueeseen (65.424), joka on kolmannen jakovaiheen vesistö Kemijoen vesistössä (65). Toinen jakovaihe on Kemijoen Martin alue (65.42) ja ensimmäinen jakovaihe Ylä-Kemijoen valuma-alue (65.4). Seitajärvi on toiseksi laajin Arajärven valuma-alueen kuudesta vähintään hehtaarin laajuisesta vakavedestä. Laajin on Arajärvi.
Luettelo Ihmeperheen hahmoista
Ihmeperhe 2
Ihmeperhe 2-elokuvassa supersankarius on kielletty lailla. Kuitenkin Herra Ihme haluaisi olla jälleen supersankari. Tähän mahdollisuus avautuu, kun Voitto Taival niminen mies kutsuu hänet, Rajattoman ja Hyytäjän tapaamiseen, jossa suunnitellaan kuinka supersankarius saataisiin taas laillistettua. He keksivät, että jos he näyttäisivät, että supersankareita tarvittaisiin, niin supersankarius laillistettaisiin. Voitto Taival valitsee siihen tehtävään vastahakoisen Rajattoman, jonka Herra Ihme saa suostuteltua siihen. Rajattoman lähdettyä tehtävälle Herra Ihme jää huolehtimaan lapsista vaihtelevalla menestyksellä. Tehtävällä Rajaton saa vastaansa salaperäisen Ruutukaapparin.
Ilona Vaara
pienoiskuva|100px|Ilona Vaara Ilona Vaara on Ihmeperhe-elokuvasarjassa esiintyvä supersankari. Hän kykenee tekemään itsestään näkymättömän ja luomaan voimakenttiä. Hänen perheeseensä kuuluu isä Herra Ihme, äiti Rajaton ja veljet Esa ja Jaska Vaara. Ilonan loi Brad Bird ja hänen ääninäyttelijänsä on Sarah Vowell.
Ihmeperhe 2 -elokuvan alussa Ihmeperhe on saanut vastaansa Raivaajan. Ilona joutuu jäämään vahtimaan Jaskaa, ja raivoissaan siitä, ettei päässyt mukaan toimintaan hän ottaa naamarinsa ja paiskaa sen maahan, minkä hänen ihastuksensa Toni Rytivuo näkee. Ilona kertoo tästä isälleen Herra Ihmeelle, joka Ilonan tietämättä järjestää Tonin muistin menettämisen, jonka johdosta hän unohtaa Ilonan kokonaan. Ilonan tullessa puhumaan Tonille tämä ei näytä muistavan häntä. Herra Ihme kertoo Ilonalle myöhemmin mitä Tonille tehtiin, josta Ilona suuttuu. Hän kuitenkin elokuvan lopussa onnistuu järjestämään Tonin kanssa treffit.
Esa Vaara
pienoiskuva|vasen|50px|Esa Vaara Esalias "Esa" Vaara on Ihmeperhe-elokuvasarjassa esiintyvä supersankari. Hän kykenee juoksemaan yli-inhimillisen nopeasti. Hänen perheeseensä kuuluu isä Herra Ihme, äiti Rajaton, sisar Ilona Vaara ja veli Jaska Vaara. Esan loi Brad Bird ja hänen ääninäyttelijänsä on ensimmäisessä elokuvassa Spencer Fox ja toisessa Huck Milner.
Eira Kuosi
pienoiskuva|vasen|50px|Eira Kuosi Eira "E" Kuosi on Ihmeperhe-elokuvasarjassa esiintyvä hahmo. Hän osaa tehdä supersankareille todella hyviä heidän supervoimilleen sopivia asuja. Hän on tehnyt asun mm. Herra Ihmeelle. Eira Kuosin loi Brad Bird, joka myös toimi hänen ääninäyttelijänään.
Hyytäjä
pienoiskuva|75px|Hyytäjä Hyytäjä (oikealta nimeltään Julius Väre ) on Ihmeperhe-elokuvasarjassa esiintyvä supersankari, joka auttaa Ihmeperhettä taisteluissa. Hän pystyy hallitsemaan ja luomaan jäätä. Hänen perheeseensä kuuluu vaimo. Hyytäjän loi Brad Bird ja hänen ääninäyttelijänsä on Samuel L. Jackson.
Syndrooma
pienoiskuva|vasen|100px|Syndrooma Syndrooma (aiemmin Ihmepoika, oikealta nimeltään Pasi Pätkä ) on Ihmeperhe-elokuvasarjassa esiintyvä superroisto, ja Ihmeperhe-elokuvan pääantagonisti. Hän on nerokas keksijä, joka on rakentanut mm. hyvin voimakkaan, älykkään ja kestävän robotin. Syndrooman loi Brad Bird ja hänen ääninäyttelijänsä on Jason Lee.
Ihmeperhe
Kun Syndrooma oli lapsi, hän yritti päästä Herra Ihmeen apuriksi, Ihmepojaksi, mutta joutuu useasti tämän torjumaksi. Vuosien varrella Herra Ihme menee naimisiin Rajattoman kanssa, ja saa hänen kanssaan lapsia. Myös supersankarius kielletään. Samaan aikaan Ihmepoika on hautonut kostoa ja ottanut nimekseen Syndrooman. Syndrooma käyttää hyväkseen supersankarikieltoa, ja yksi kerrallaan huijaa supersankareiksi jälleen haluavia henkilöitä taistelemaan robottiaan vastaan. Jos supersankari selvisi, Syndrooma teki robotistaan paremman, jolloin tämä tappoi supersankarin. Useiden supersankarien jälkeen Syndrooma huijaa samalla tavalla Herra Ihmettä, mikä onnistuu. Tämä kuitenkin pärjää robotille, jolloin Syndrooma tekee siitä paremman. Tällä kertaa Herra Ihme ei pärjää, mutta saa tilaisuuden huijata Syndroomaa lavastamalla kuolemansa tämän tultua paikalle ja vahingossa heitettyä Herra Ihmeen kauas. Tämän jälkeen Syndrooma valmistautuu lähettämään robottinsa kaupunkiin, minkä jälkeen hän pysäyttäisi sen ja hänestä tulisi supersankari. Syndrooma ehtii kuitenkin ensin huomata Herra Ihmeen olevankin elossa, mutta päättää jättää tämän eloon katsomaan suunnitelmansa toteutumista. Puolta vaihtanut Mirage kuitenkin vapauttaa Herra Ihmeen, minkä jälkeen tämä ja häntä seuranneet Rajaton, Esa ja Ilona yrittävät pysäyttää Syndrooman, mutta tämä onnistuu vangitsemaan heidät, minkä jälkeen hän lähtee robottinsa kaupunkiin. Herra Ihme perheensä kanssa onnistuu pakenemaan Ilonan ansiosta ja lähtee perään. Syndrooma onnistuu pääsemään robottinsa kanssa kaupunkiin, mutta hän ei onnistukkaan pysäyttämään sitä. Tämän jälkeen Herra Ihme perheensä kanssa ja Hyytäjä tulevat paikalle taistelemaan robottia vastaan ja onnistuvat tuhoamaan sen. Herra Ihme ja hänen perheensä ollessa matkalla takaisin kotiin Rajaton kuuntelee Jaskan lapsenvahdin vastaajaan jättämät viestit, joista viimeisessä tämä kiittää Rajatonta toisen lapsenvahdin palkkaamisesta, mitä hän ei tehnyt. He ryntäävät sisään ja löytävät Syndrooman Jaska sylissään. Hän pakenee Jaskan kanssa, mutta tämä käyttää juuri saamiaan supervoimiaan ja pääse pois Syndroomalta, joka vannoo vielä nappaavansa Jaskan ja tekevänsä tästä hänen apurinsa. Hän ei kuitenkaan ehdi huomaamaan ajoissa Herra Ihmeen heittämää autoa, joka osuu Syndrooman lentokoneeseen, minkä voimasta Syndrooma joutuu koneen siivelle, jossa hänen viittansa takertuu moottoriin, joka imaisee hänet ja tämän seurauksena räjähtää tappaen Syndrooman.
Halhin-Golin taistelut
Halhin-Golin taistelut olivat Neuvostoliiton puna-armeijan ja Japanin keisarilliseen armeijaan kuuluneen Kwantungin armeijan välinen yhteenotto kesällä 1939. Yhteenotto alkoi, kun Neuvostoliiton antamia turvallisuustakeita nauttivan Mongolian kansantasavallan sotilaat tunkeutuivat alueelle, jonka Japanin protektoraatti Mantšukuo katsoi itselleen kuuluvaksi.
Kiisteltyjä alueita
Alueen omistus oli epäselvä ja siitä olivat Kiinan keisarikunta ja Venäjän keisarikunta neuvotelleet. Sen jälkeen, kun Japani oli ottanut haltuunsa Mantšurian ja perustuttanut sinne Mantšukuon, olivat japanilaiset alkaneet tukea kiinalaisia käsityksiä rajan oikeasta kulusta, jotta Mantšukuon käsittämä alue olisi laajempi. Japanin ja Neuvostoliiton välit Itä-Aasiassa olivat jännittyneet, koska Neuvostoliitto ei pitänyt hyvänä Japanin toimintaa Kiinassa, missä se oli tukenut niin Kiinan kommunistista puoluetta kuin myös Guomindangia silloin, kun puolueet vielä olivat tehneet yhteistyötä. Japanilla ja Venäjällä oli ollut kiistoja Itä-Aasiassa muun muassa Kuriilien saarten osalta ja Neuvostoliiton voimistuva läsnäolo olisi voinut vaarantaa Japanin valloitukset Kiinassa sekä asettaa Japanin alttiiksi Neuvostoliiton ilmahyökkäyksille.
Mongolian kansantasavalta ja Mantšukuo tukialueina
Neuvostoliitto oli ilmoittanut vuonna 1936, että Ulko-Mongoliassa sijaitseva Neuvostoliiton tukema Mongolian kansantasavalta voi vaatia itselleen kansallisuusperustein myös Sisä-Mongoliaa, missä myös asui mongoleja. Japanin puolustusministeri Seishiro Itakagi oli päättänyt pitää Japanin vahvat asemat. Neuvostoliitolla oli ollut vuonna 1931 ainoastaan kuusi jalkaväkidivisioonaa erityisessä Kaukoidän armeijassa, jonka tehtävänä oli valvoa Mantšurian ja Kiinan rajaa. Vuoteen 1936 mennessä sen vahvuus oli lisääntynyt kahteentoista jalkaväkidivisioonaan, joita tuettiin sadoilla panssarivaunuilla ja -ajoneuvoilla. Mantšukuon ja Neuvostoliiton pitkällä rajalla oli 1936 tapahtunut 33 aseellista yhteenottoa.
Japanin ja Neuvostoliiton ilmataistelut Kiinassa
Vuonna 1937 Neuvostoliitto oli alkanut tukea Kiinan tasavaltaa sen taistelussa Japania vastaan lähettämällä Espanjan sisällissodan tapaan tueksi uusia Polikarpov I-16 -hävittäjiä sekä Polikarpov I-15 -hävittäjiä, kaksisataa vapaaehtoista lentäjää sekä hävittäjien tarvitseman teknisen tuen. Japani ja Neuvostoliitto olivat keskenään välillisesti julistamattomassa ilmasodassa keskenään. Vuonna 1938 Neuvostoliitto lähetti Mongolian kansantasavallan turvaksi 57. erityisen jalkaväkiosaston, joka koostui moottoroidusta jalkaväkidivisioonasta ja neljästä panssariprikaatista. Joukot eivät asettuneet Mongolian kansantasavallan rajoille, mutta olivat läsnä maassa.
Hasanin taistelut 1938
Hasanin taistelut 1938 aiheutuivat siitä, kun Joachim von Ribbentrop kutsui 1. tammikuuta 1938 luokseen Japanin Berliinin suurlähettilään Hiroshi Oshiman keskustelemaan mahdollisesta Saksan ja Japanin liittolaisuudesta. Saksalla oli suunnitelmissa Anschluss ja Tšekkoslovakian sudeettialueiden haltuunotto, minkä vuoksi oli tärkeää sitoa Neuvostoliittoa Itä-Aasiasta nousevaan uhkakuvaan, jottei se kykenisi olemaan niin aktiivinen Keski-Euroopassa. Von Ribbentrop korosti, että Neuvostoliiton armeijassa oli toimeenpantu puhdistuksia sotilasjohdon piirissä marraskuussa 1937, minkä vuoksi se ei olisi kaikkein iskukykyisin.
Japani lisäsi painetta Neuvostoliittoa kohtaan lähettämällä heinäkuussa 1937 Japanin Moskovan suurlähettilään Shigemitsu Mamorun Neuvostoliiton ulkoasiankansankomissaari Maksim Litvinovin luokse vaatimaan, että neuvostoliittolaiset evakuoitaisiin pois kiistellyiltä alueilta Mantšurian rajoilta.
Kuin vastauksena Japanin vaatimuksiin 13. heinäkuuta 1938 neuvostoliittolaiset ottivat haltuunsa Hasanin järven alueen, joka kuului Koreaan, mitä Japani piti hallussaan. 29. heinäkuuta 1938 keisarillisen Japanin armeijan 19. divisioonan komentaja omasta aloitteestaan määräsi hyökkäyksen Hasanin alueelle ja sen lähellä niin ikään neuvostoliittolaisten hallussa olevalle kukkulalle. Mikäli alueet olisivat joutuneet japanilaisille, olisivat nämä voineet uhata 80 kilometrin päästä Vladivostokia ja neuvostoliittolaisten merenkulkua. Neuvostoliittolaiset hyökkäsivät takaisin ja lopulta 9. elokuuta 1938 japanilaisten oli aloitettava tulitauko ja vetäydyttävä.
Ratsujoukkojen yhteenotto
Mongolian kansantasavallan ratsujoukko saapui 11. toukokuuta 1939 alueelle, jota Mantšukuo piti itselleen kuuluvana, etsimään laidunta hevosilleen. Mantšukuon joukot ajoivat mongolijoukot pois. Mongoliratsuväki tuli 13. toukokuuta entistä suuremmalla joukolla takaisin ja otti alueen haltuunsa. Tähän reagoi Japanin Kwantungin armeija, joka oli Mantšukuon protektoraattivaltion suojelija. 14. toukokuuta 1939 japanilaisen everstiluutnantti Yaozo Azuman komentamat tiedustelujoukot saapuivat alueelle, mikä sai mongolit vetäytymään. Mongolit kuitenkin jatkoivat alueella oloa, minkä vuoksi Azuma johti viikkoa myöhemmin joukkonsa häätämään tunkeutujia. Mongolit saartoivat Azuman joukot ja tuhosivat ne.
Kwantungin armeijan hyökkäys
Taistelu laajeni lopulta kevein asein käydyistä rajataisteluista raskasta tykistöä, panssarivaunuja ja ilmavoimia vaativaksi suuremmaksi sarjaksi taisteluita, joihin Neuvostoliitto panosti paljon voittaakseen. Sotatila jatkui 16. syyskuuta 1939 saakka. Vasta kun Halhin-Golin tilanne oli selvitetty, hyökkäsi Neuvostoliitto seuraavana päivänä 17. syyskuuta 1939 Itä-Puolaan ja valtasi osansa Puolasta niin kuin Saksa ja Neuvostoliitto olivat sopineet. Saksa oli suostutellut Neuvostoliittoa ottamaan osansa Puolan offensiivinsa kestäessä, jotta puolalaisten asema saksalaisia vastaan heikkenisi ja jotta toisaalta Saksan ei tarvitsisi vallata Neuvostoliitolle sovittua osaa Puolasta ja sitten luovuttaa sitä Neuvostoliitolle.
Japanin ja Neuvostoliiton hyökkäämättömyyssopimus
Selkkauksen seuraus oli se, että Japani oli vakuuttunut Neuvostoliiton sotilaallisesta voimasta ja pidättyi enää hyökkäämästä sitä vastaan. Asia vahvistettiin myös hyökkäämättömyyssopimuksella 13. huhtikuuta 1941. Sotilaallista yleistilannetta valaisi edelleen vakoilija Richard Sorgen tuottama tieto Japanin tulevasta hyökkäyksestä Pearl Harboriin, minkä vuoksi Neuvostoliitto saattoi siirtää Itä-Aasiasta divisioonia Moskovan edustalla marras–joulukuussa 1941 käytyihin taisteluihin. Niiden lopputuloksesta johtui, että Saksa suuntasi 1942 hyökkäyksensä etelämmäs kohti Kaukasusta. Osasyynä hyökkäyksen suuntaamiseen oli Kaukasuksen öljy.
M51:n galaksiryhmä
pienoiskuva|Pyörregalaksi (M51) ja sen kumppani [[NGC 5195 ]] M51:n galaksiryhmä on kirkkaimman galaksinsa Pyörregalaksin (M51) mukaan nimetty galaksijoukko Ajokoirien tähdistössä, joka sijaitsee 37 miljoonan valovuoden päässä Maasta. Määrittelystä riippuen siihen kuuluu seitsemästä seitsemääntoista galaksia. Näistä merkittävimpiä ovat Pyörregalaksin ja sen kumppanin lisäksi Auringonkukkagalaksi M63 ja NGC 5023.
Galaksiryhmän rektaskensio on 13h 24m, ja deklinaatio 46° 13'.
Edita Gruberová
Edita Gruberová oli slovakialainen lyyrinen koloratuuri­sopraano ja yksi 1900-luvun jälki­puoliskon etu­rivin oopperatähdistä. Hänen äitinsä oli unkarilainen ja hänen äidin­kielensä slovakki.
Ura
Gruberová opiskeli Bratislavan konservatoriossa ja musiikki­akatemiassa, ja hänen opettajiaan olivat Mária Medvecká ja myöhemmin Wienissä Ruthilde Boesch. Gruberová lauloi kansan­musiikki­ryhmässä Lúčnica ja esiintyi Slovakian kansallisteatterissa. Hän teki ensi­esiintymisensä ooppera­lavalla Bratislavassa 1968, roolina Sevillan parturin Rosina. Sen jälkeen hänestä tuli Banská Bystricassa Jozef Gregor-Tajovskýn ooppera­ryhmän soolo­laulaja.
Gruberová esiintyi Wienin lisäksi useissa maailman merkittävimmistä ooppera­taloista ja keskittyi erityisesti bel canto -oopperoihin, kuten Gioachino Rossinin, Gaetano Donizettin ja Vincenzo Bellini teoksiin. Hän työskenteli uransa aikana muun muassa Wolfgang Sawallischin ja Herbert von Karajanin kanssa. Suomessa Gruberová vieraili vuonna 1990.
Gruberován viimeinen ooppera­esiintyminen oli maalis­kuussa 2019, kun hän lauloi Baijerin valtionoopperassa Elisabet I:n roolin oopperassa Roberto Devereux. Tämän jälkeen hän esiintyi konserteissa ja piti mestari­luokkia. Syys­kuussa 2020 hän ilmoitti lopettavansa esiintymisen, osittain pandemian aiheuttamien lykkäysten johdosta. Hänen viimeinen virallinen esiintymisensä oli Gerst­hofenissa joulu­kuussa 2019, sillä pandemian takia marras­kuulle 2020 suunnitellut kaksi jää­hyväis­konserttia peruuntuivat.
Käsilaukku
thumb|[[Burberryn kuvioitu käsilaukku]] Käsilaukku on kädessä tai olalla kannettava laukku, johon voi panna esimerkiksi lompakon, luottokortteja, kynän, avaimet, ehosteita ja nenäliinoja. Käsilaukkuja käyttävät pääasiassa naiset. Käsilaukkuja valmistetaan erilaisista aineista, esimerkiksi nahasta.
Laukun historia on pitkä hyödyllisenä käyttöesineenä ja muodikkaana käyttöasusteena. Raamatussa sana laukku sanotaan vuonna 1642. Se mainittiin Raamatussa kotelon, kirjekuoren ja repun nimenä. Laukkuja on jokaiselle, eri värisiä ja eri muotoisia.
Henk ten Cate
Henk ten Cate (s. 9. joulukuuta 1954 Amsterdam, Alankomaat) on alankomaalainen entinen jalkapalloilija ja nykyinen jalkapallovalmentaja.
Ura
Ten Cate on valmentanut aiemmin kotimaassaan Go Ahead Eaglesia, Heracles Almeloa, FC Rhedeniä, Sparta Rotterdamia, Vitesse Arnhemia ja NAC Bredaa sekä Saksassa KFC Uerdingenia ja Unkarissa  MTK Hungáriaa.
Vuodesta 2003 vuoteen 2006 hän toimi Frank Rijkaardin kakkosvalmentajana espanjalaisessa FC Barcelonassa. Ten Cate auttoi Barcelonan muun muassa kahteen Espanjan mestaruuteen ja Mestarien liigan voittoon.
Ajaxin päävalmentajaksi hänet nimitettiin kesällä 2006. Ajax karsiutui Mestarien liigasta, mutta Ten Cate johdatti Ajaxin Eredivisien kakkoseksi kaudella 2006–2007. Amsterdamilaiset hävisivät mestaruuden PSV Eindhovenille yhden maalin maalieron turvin. Seuraavalla kaudella Ajax karsiutui jälleen Mestarien liigasta. Lokakuussa 2007 ten Cate siirtyi Chelseaan Avram Grantin kakkosmieheksi.
Yhdessä Grantin kanssa ten Cate on johdattanut Chelsean Mestarien liigan finaaliin, jossa lontoolaisseura kohtaa Manchester Unitedin. Ten Cate sai potkut Chelseasta toukokuun lopulla 2008.
Kesäkuussa 2008 ten Cate palasi päävalmentajan tehtäviin allekirjoitettuaan sopimuksen kreikkalaisseura Panathinaikoksen kanssa. Debyyttikaudellaan Panathinaikosissa hän luotsasi seuran lopulta kolmanneksi Kreikan mestaruuskamppailussa. Ten Cate sai hyvästä menestyksestä huolimatta kritiikkia pelaajavalinnoistaan. Kauden 2009/10 seura aloitti myös loistavasti ja voitti 10 ottelua kauden 13 ensimmäisestä. Tästä huolimatta ten Cate ja seura purkivat sopimuksensa joulukuun alussa Panathinaikosin ollessa liigassa toisena, vain pisteen päässä Olympiakosista. Lähdön taustalla olivat median ja fanien ten Cateen kohdistama ankara kritiikki.
Helmikuussa 2010 ten Cate allekirjoitti puolivuotisen sopimuksen dubailaisen Al-Ahli Clubin kanssa. Pesti päättyi kuitenkin ennen aikojaan vain kuukautta myöhemmin ten Caten jätettyä tehtävänsä Al-Saddille kärsityn 5–0 tappion jälkeen. Pian Al-Ahlista lähtönsä jälkeen, huhtikuussa 2010 ten Cate siirtyi qatarilaisen Umm Salalin peräsimeen. Hän jätti tehtävänsä helmikuussa 2011.
Tammikuussa 2012 ten Catesta tuli Kiinan Superliigassa pelaavan Shandong Lunengin päävalemntaja. Ten Caten johdolla Shandong juuttui Kiinan liigan alempaan keskikastiin. Hän erosi tehtävästään syyskuussa 2012.
Huhtikuun alussa 2013 ten Cate palasi valmentamaan kotimaahansa Eerste Divisien kolmantena olleen Sparta Rotterdamin päävalmentajaksi kauden loppuun ulottuvalla sopimuksella.
Vuoden 2016 alussa ten Cate aloitti Al Jazira Clubin päävalmentajana. Hän jätti joukkueen kauden 2017/18 jälkeen.
Abraham islaminuskossa
thumb|Abraham uhraamassa Ismaelia. Persialainen miniatyyri 1400-luvulta timuridien valtakunnasta. Kuvassa on myös pässi, joka uhrina korvasi Ismaelin sekä enkeli, joka estää Abrahamin aikeet. thumb|Abraham ja kolme enkeliä vasemmalla. Oikealla Saara ja Hagar. Persialainen miniatyyri vuodelta 1314. Abraham, alun perin Abram ( "korkea isä"), on islaminuskossa tärkeä profeetta. Myös juutalaiset ja kristityt kunnioittavat Abrahamia omana esikuvanaan. Muhammedin elämäkerrassa on useita yhtymäkohtia Abrahamin vaiheisiin, mikä osoittaa, että Abraham on yksi Muhammedin elämäkerran esikuvista. Joidenkin näkemysten mukaan Abraham oli islamin varhaisvaiheissa 400-luvulla erityisen tärkeä profeetta, mitä osoittaa se, että Lähi-idässä oli beduiiniheimoja, jotka olivat yksijumalaisia "ismaeliitteja" Abrahamin pojan Ismaelin mukaan.
Koraanissa, joka on pituudeltaan noin puolet Uudesta Testamentista, Abraham mainitaan 79 kertaa, ja Abraham onkin Mooseksen jälkeen kirjassa useimmin mainittu profeetta. Uudessa Testamentissa Abraham mainitaan 80 kertaa eli suhteessa harvemmin, mutta Vanhassa Testamentissa Abraham esiintyy 243:ssa jakeessa. Hänestä kerrotaan etenkin Ensimmäisen Mooseksen kirjan 11.–25. luvuissa ja ainakin mainitaan useimmissa Raamatun kirjoissa.
Abraham islamissa
Islaminuskossa Abrahamia pidetään ensimmäisenä ihmisenä, joka kääntyi palvomaan oikeaa Jumalaa ja saarnasi epäjumalten palvontaa vastaan. Samasta syystä häntä pidetään ensimmäisenä profeettana, jolle paljastettiin pyhä kirja. Abraham oli myös ensimmäinen muslimi, sillä islam tarkoittaa täydellistä alistumista Jumalalle, ja Abraham osoitti kuuliaisuutensa yrittäessään uhrata oman poikansa. Muhammedin elämäkerta seuraa kaikissa näissä yksityiskohdissa Abrahamin vaiheita.
Torrey katsoo, että sanan islam (alistuminen) alkuperäisin esiintyminen tapahtuu Koraanin kertomuksessa, jossa Jumala puhuttelee Abrahamia ja kehottaa tätä alistumaan (2:131–132). Ahsen-Bören käännöksenä jakeet kuuluvat: "Kun hänen Herransa sanoi hänelle: »Alistu!» hän vastasi: »Olen antautunut maailmojen Herran alamaiseksi». Ja Aabraham velvoitti poikansakin tähän, ja samoin Jaakob sanoen: »Poikani, Jumala on totisesti valinnut (tosi) uskonnon teille; älkää siis kuolko, ennen kuin olette siihen alistuneet»."Muslimioppineet ovat täydentäneet Koraanissa olevaa Abrahamin kuvausta lisätiedoilla. He kertovat, että Abraham syntyi pakanallisessa kaupungissa Irakissa Nimrod-kuninkaan hallitessa. Kun Nimrod kuulee ennustuksen, että lapsi on syntyvä, joka tuhoaa kaupungin pakanauskonnon, Nimrod määrää vastasyntyneet poikalapset tapettavaksi. Abrahamin äiti kuitenkin synnyttää lapsen luolassa ja jättää hänet sinne. Lapsi ei kuitenkaan kuole, sillä hän saa ravintoa imemällä peukaloaan ja kasvaa päivässä sen, minkä muut lapset kuukaudessa. Lopulta hän lähtee luolasta, näkee tähdet, kuun ja auringon, mutta niiden sijasta julistaa uskoa yhteen Jumalaan. Tätä uskoa hän lähtee julistamaan Nimrodin kaupunkiin.
"Ismaelismi" islamin varhaisvaiheena
Kun Lähi-idän beduiiniheimot joutuivat ensimmäisinä kristillisinä vuosisatoina tekemisiin Lähi-idän paikoilleen asettuneen kristityn väestön kanssa, he alkoivat kääntyä kansanomaisesti ymmärrettyyn kristinuskoon. He alkoivat katsoa olevansa Abrahamin lapsia tämän toisen pojan Ismaelin kautta. Gazassa asunut patriarkka Sozomenos kuvaili 400-luvulla tätä "ismaeliittista monoteismia". Sozomenos kirjoitti, että se muistutti Moosesta edeltäneiden heprealaisten uskoa, johon oli sekoittunut pakanallisia vaikutteita. Hänen mukaansa jotkut arabit oppivat juutalaisilta, että he olivat Abrahamin perillisiä ja omaksuivat sen takia juutalaisia lakeja ja elämäntapoja. Tullessaan tekemisiin kristittyjen pappien ja munkkien kanssa he alkoivat omaksua myös kristillisiä ajatuksia.
Abrahamin merkitystä islamin kehityksen varhaisessa vaiheessa osoittaa, että Koraanin teksteissä sana "Abraham" esiintyy 69 kertaa, kun taas "Muhammed" esiintyy vain neljästi. Abraham merkitsi myös keinoa irtautua sekä juutalaisesta että kristillisestä perinteestä menemällä niiden ohi suoraan Abrahamiin: ”Ei Abraham ollut juutalainen eikä kristitty, vaan hän oli alistuva hanif”. Samalla tavoin apostoli Paavali (Room. 4:13) vetosi suoraan Abrahamin esikuvaan, kun hän perusteli, miksi kristittyjen ei tarvinnut noudattaa juutalaista lakia: Jumalan armo kohdistui jo Abrahamiin, vaikka tämä ei vielä lakia tuntenut.
Ibn Ishaqin Muhammed-elämäkerrassa 700-luvulla Abraham kytkettiin islamiin tekemällä hänet Kaaban temppelin alkuperäiseksi rakentajaksi tai ainakin korjaajaksi vedenpaisumuksen jälkeen. Kaaban temppelillä oli siten kunniallinen alkuperä, ja vasta myöhemmin se rappeutui pakanalliseen käyttöön. Israelilainen arkeologi Yehuda Nevo on osoittanut, että nimi Abraham oli 600-luvulla yleinen Negevin autiomaasta löytyneissä piirtokirjoituksissa, mikä osoittaa, että abrahamismi oli siellä yleistä.
Myös Koraanin kertomuksissa Abraham on uhraamassa poikaansa (suura 37:100–109), mutta kyseessä ei ole Iisak vaan Ismael. Abraham tekee sen osoittaakseen tottelevaisuutta Jumalaa kohtaan. Profeettojen suurassa Abraham joutuu Raamatun Danielin kirjaa vastaavaan tilanteeseen, jossa hänet yritetään ilman tulosta polttaa (21:69–71). 800-luvulla kootussa islamilaisessa kansanperinteessä Abraham (eli Ibrahim) kutsuu itseään kunnianimellä "Jumalan ystävä" (Khalil Allah).
Kun maailmanhistoria loppuu ja kuolleet nousevat haudoistaan Jumalan eteen tuomittaviksi, ihmiset nousevat sellaisina kuin heidät on luotu: alastomina ja vailla ympärileikkausta. Tästä joukosta ensimmäinen, joka puetaan vaatteisiin, on Abraham.
Abraham ja Muhammed
Gabriel Said Reynolds toteaa, että Koraanissa Muhammed ja Abraham rinnastetaan: Ihmisiä, jotka voivat lähinnä vedota Aabrahamiin, ovat totisesti ne, jotka seuraavat Häntä kuten tämäkin profeetta, ja ne, jotka uskovat (Koraani 3:68). Muhammedin elämäkerturit pyrkivät sitten esittämään Muhammedin elämäkerran tavalla, jossa rinnastus Abrahamiin korostuu. Molemmat profeetat ovat kotoisin pakanakaupungista ja pakanaperheestä; kummatkin saavat kutsun Jumalalta, ja tämä tapahtuu luolassa; molemmat lähtevät kotikaupungistaan julistaakseen uskontoaan muualla.
Muhammedin isä "uutena Iisakina"
Ibn Hisham kertoo 800-luvulla Muhammedin isoisästä Abd al-Muttalibista Abrahamia vastaavan uhraustarinan. Abd al-Muttalib oli vähällä uhrata Mekassa poikansa Abdullahin. Myöhemmin Abdullahista tuli Muhammedin isä. Tässä tarinassa Muhammedin isoisä rinnastuu Vanhan Testamentin Abrahamiin ja isä Iisakiin. Mekasta tulee näin uusi Jerusalem ja Kaabasta uusi Temppeli. Muhammed on vertauskuvallisesti Iisakin poika eli Vanhan Testamentin Jaakob. Hänelle Jumala lupasi unessa perintöosaksi maan, jolla hän lepäsi.
Volker Poppin numismaattisen tulkinnan mukaan tarina Jaakobin unesta oli muuttunut arabeille tärkeäksi jo varhain. 600-luvun lopulla kalifi al-Malik oli antanut lyödä kolikoita, joiden kääntöpuolella Poppin mukaan oli Jaakobin päänalusestaan pystyttämä kivipatsas, Yegar Sahaduta. Kolikon tunnus kertoi siitä, että arabivaltio nojasi Jumalan kanssa tehtyyn sopimukseen. Vastineeksi kuuliaisuudesta Jumala antoi Jaakobin jälkeläisille oikeuden luvattuun maahan. Paikka, jonne Jaakob oli pystyttänyt patsaansa, oli Jerusalemin Temppelivuori. Kalifi Abd al-Malik (685–705) antoi rakennuttaa sinne valtakuntansa keskuspyhäköksi Kalliomoskeijan. Pyhäkön keskellä on edelleen pylväiden ympäröimänä paljas kallio, maailman peruskivi. Sen päällä nukkuessaan Jaakob näki taivaaseen johtavat portaat, joita pitkin enkelit kulkivat. Tältä kiveltä myös Muhammed nousi taivaaseen jo Jaakobin näkemiä tikapuita pitkin. Näin hän myös ylitti Jaakobin suorituksen.
Tarinassa Muhammed on uusi Jaakob, jonka jälkeläisille Jumala lupasi maanpiirin hallittavaksi siunaukseksi kaikille kansoille.
Riku Rinne
right|200px|thumb|Riku Rinne puhumassa Nostetta & asennetta -tapahtumassa marraskuussa 2006
Riku Rinne (s. 1963 Tampere) on suomalainen nuorisoevankelista, laulaja ja kirjailija. Hän tuli tunnetuksi ensin Nokian herätyksen ylistyksenjohtajana ja myöhemmin kristillisen nuoriso- ja koululaistyönsä johdosta. Rinne valittiin evankelis-luterilaisen kirkon kirkolliskokoukseen edustuskaudeksi 2008–2012 ja yleisvaliokuntaan.
Rinne valmistui tietoliikenneinsinööriksi vuonna 1987. Hän aloitti 25-vuotiaana vuonna 1988 työn nuorten parissa kiertämällä aluksi kouluja insinöörintyön ohessa. Vuonna 1994 Rinne irtisanoutui työstään ja aloitti päätoimisen nuoriso- ja koululaistyön saaden elatuksensa tukirenkaalta. Rinne on kirjoittanut kirjoja ja tehnyt gospelmusiikkia, radio-ohjelmia sekä tv-ohjelmia. Häntä käytettiin saatananpalvonnan asiantuntijana Hyvinkään paloittelusurman oikeudenkäynnissä. Hän on käsitellyt aihetta myös kirjoissaan.
Toiminta
Rinteen koulutus- ja nuorisotyötoiminta on laajentunut vuosi vuodelta ja sisältää koululaisten elämänhallintavalistusta kristillisen arvomaailman pohjalta. Hän tekee vierailuja kaikille kouluasteille (alakoulu, yläkoulu, lukio, ammattioppilaitokset) ja järjestää erilaisia koulutuksia opettajille ja opiskelijoille. Rinteen mukaan valtavan suosion ovat saaneet erityisesti vanhempainillat. Rinne on vieraillut puhumassa noin tuhannessa koulussa ja seurakunnissa paitsi kotimaassaan myös Ruotsissa, Virossa, Venäjällä ja Albaniassa. Hän on kertonut matkallaan ajaneensa riivaajia ulos albanialaisesta noidasta.
Rinteen vakiintuneita työmuotoja ovat myös Come Home -radio-ohjelma Radio Deissä. Hänen kahta tv-ohjelmaansa on esitetty TV7-kanavalla: Come Home -ohjelma nuorille sekä Come Home Kids lapsille. Lisäksi on internetissä esitettävä Come Home Live.
Rinteen mielipiteitä roolipeleistä ja metallimusiikista on aikoinaan pidetty hyvin konservatiivisina. Rinteen mukaan hän ei ole koskaan kritisoinut itse roolipeliharrastusta vaan sanoo sen riippuvan asiasisällöstä. Myös hänen mielipiteitään metallimusiikista ja lasten viihteestä on lehdissä suurenneltu.
Rinne kertoo olevansa evankelis-luterilainen, mutta hänet tunnetaan erityisesti vapaiden suuntien, kuten helluntailaisten piirissä ja hän on korostanut armolahjojen merkitystä.
Vuonna 2003 valmistunut dokumenttielokuva Älkää peljätkö kertoo Rinteestä ja muista Nokian herätyksen toimijoista. Vuonna 2001 Rinteen teos KK – Kuolemankauppias valittiin Vuoden kristilliseksi kirjaksi. 2015 Rinne julkaisi kirjoittamansa e-kirjan Kadonneet sankarit ilmaiseksi kotisivuillaan. Syyskuussa 2016 Riku Rinne kertoi Ristin Voitto -lehdessä, että hän ei ole puhunut saatananpalvonnasta enää kymmeneen vuoteen.
Matti Kohva
Matti Edgar Kohva (6. tammikuuta 1939 Helsinki – 19. elokuuta 2015 ) oli suomalainen televisiotoimittaja sekä suhdetoiminnan ja vaikuttajaviestinnän asiantuntija. Hän toimi pitkään suomalaisen elinkeinoelämän mediasuhteita länsimarkkinoilla edistävän Finnfacts-instituutin johtajana ja 1990-luvun puolivälistä Helsingin kaupungin EU-edustuston päällikkönä.
Kohva valmistui agronomiksi 1965. Hän työskenteli 1963–1965 Yleisradion maatalous- ja metsätoimittajana, sitten maatalouden suhdetoimintakeskuksen johtajana ja 1967–1971 Mainostelevision asiaohjelmien päällikkönä. Vuosina 1971–1991 Kohva toimi Finnfacts-instituutin johtajana ja vuodesta 1988 Maanpuolustus-lehden päätoimittajana. Suomen liityttyä Euroopan unionin jäseneksi Kohva valittiin Helsingin kaupungin EU-toimiston päälliköksi edistämään Helsingin asemaa unionissa. Hän toimi tehtävässä vuodesta 1995 eläkkeelle jäämiseensä 2002 saakka.
Kohva oli mukana Maanpuolustuskurssiyhdistyksen ja Stadin slangi ry:n toiminnassa.
Pirkanmaan Osuuskauppa
Pirkanmaan Osuuskauppa on Pirkanmaan alueella toimiva S-ryhmään kuuluva osuuskauppa. Sen valikoimassa on Prismoja, S-marketteja, Saleja, Sokos-tavaratalo, ravintoloita ja autokauppa. Osuuskauppa perustettiin yhdistämällä yhdeksän SOK:laista osuuskauppaa (tamperelainen Osuuskauppa Tuotanto, Ikaalisten Osuuskauppa, oriveteläinen Osuuskauppa Kotipohja, Ruoveden Osuuskauppa, Kurun Osuuskauppa, parkanolainen Osuuskauppa Satapirkka, valkeakoskelainen Keski-Hämeen Osuuskauppa, vammalalainen Osuuskauppa Sastamala ja Virtain Kauppakunta), ja sen liiketoiminta alkoi 1. heinäkuuta 1984. Vuonna 2016 osuuskaupan liikevaihto oli 827 miljoonaa euroa, ja henkilöstöä sillä oli 2024 henkilöä.
Glenda Farrellin filmografia ja teatteriesiintymiset
pienois|pysty|Glenda Farrell (1938) Tämä on Glenda Farrellin filmografia ja teatteriesiintymiset.
TeraCopy
TeraCopy on ilmainen Windows-tietokoneille suunniteltu tiedostojen kopiointiin ja siirtoon suunniteltu työkalu. Se on suunniteltu toimimaan nopeammin kuin Windowsin natiivi siirtotyökalu. TeraCopy toimii Windowsin siirtotyökalun rinnalla tai sen korvaajana.
Luku- tai kirjoitusvirheen sattuessa TeraCopy yrittää toimia muutaman kerran automaattisesti ja sitten hyppää ongelmallisen kohdan ylitse. Dynaamisesti säädettävän välimuistin hallinta vähentää hakuaikoja ja asynkroninen kopiointi nopeuttaa tiedon fyysistä siirtoa eri lähteiden välillä. Ohjelmassa on täysi unicode-tuki.
Ohjelmasta on myös maksullinen TeraCopy Pro -versio. Lisäominaisuuksina siinä on esimerkiksi siirtolistan muokkaaminen.
Menestyminen
Vuonna 2007 Softpedian Ionut Ilascu mainitsi erikseen ohjelman hyvän virheidenkorjauksen. Windows XP -koneella kovalevyn eheytys suurentaa eroa vielä paremmin TeraCopyn puolelle siirtonopeuksia mitattaessa.
Vuonna 2009 Lifehackerin Jason Fitzpatrick kertoi ettei ohjelma loista ominaisuuksillaan, mutta tekee työn paremmin kuin muut kilpailijat. Lifehacker-sivuston käyttäjät äänestivät TeraCopyn parhaaksi tiedostojen siirto-ohjelmaksi Windows-alustalle.
Palazzolo dello Stella
Palazzolo dello Stella on kunta Koillis-Italiassa Friuli-Venezia Giulian autonomisella alueella Udinen maakunnassa. Vuoden 2021 alussa kunnassa asui 2 881 asukasta.
TeraCopy
Menestyminen
Vuonna 2010 CNET ylisti TeraCopya hyvänä ilmaisohjelmana, ja suositteli sitä kaikille Windows-koneille.
Oboronprom
Oboronprom on Venäjän valtionkorporaatio Rostehin tytäryhtiö. Se on vuonna 2002 perustettu teollisuuskonserni, johon kuluvissa yhtiöissä valmistetaan helikoptereita, turbiinimoottoreita ja ilmapuolustusjärjestelmiä. Yrityksen kotipaikka on Moskova.
Konsernin keskeisimmät tytäryritykset ovat:
Rostehin johto kertoi elokuussa 2013 haluavansa purkaa Obronpromin tarpeettomana Rostehin organisaatiotasona holdingyhtiöiden ja emoyhtiön välissä. Vertoljoty Rossiin eli helikopterituotannon holdingyhtiön listaamista pörssiin on suunniteltu. Moottorivalmistuksen kerrottiin puolestaan olevan taloudellisesti kannattamatonta, tarvitsevan valtiollista tukea ja vaativan toiminnan uudelleenkohdistamista.
Avies
Avies on virolainen vuonna 1991 perustettu lentoyhtiö, joka operoi yli 3000 lentotuntia vuodessa noin 30 kaupunkiin Euroopassa. Aviesin palveluksessa on noin 70 työntekijää.
Tilaus- ja yksityislentojen lisäksi Aviesilla on säännöllistä matkustajaliikennettä Tallinnasta Kärdlaan, Kuressaareen ja Tukholmaan
Avies tarjoaa lentokoneiden ylläpitopalveluja, sekä huoltopalveluja (EASA Part 145 No EE.145.0105) muun muassa Learjet- ja Hawker-liikelentokoneille.
Aviesia edusti vuosina 2010-2011 Suomessa Fragola Oy, joka tarjoaa tapahtumia ja matkoja Baltiaan nimellä Livonia Travels & Events.
Lokakuussa 2011 Avies aloitti säännöllisen reittiliikenteen Suomessa Tampereen ja Oulun välillä markkinointinimellä Airlink.
Partitiivi
Partitiivi eli osanto on itämerensuomalaisille kielille tyypillinen sijamuoto. Sillä ilmaistaan partiaalista eli osaobjektia tai imperfektiivistä aspektia: toiminta ei koske koko objektia tai sen kohdetta ei ole rajattu (syön leipää = määräämättömän osan leivästä), toimintaa ei saateta loppuun tai se ei ylipäätään tapahdu (en osta autoa), tai toiminta on inherentisti imperfektiivistä, ts. se ei voi johtaa konkreettiseen tulokseen tai muutokseen kohteen tilassa, joten tiettyjen verbien objekti on aina partitiivissa (katselen televisiota, rakastan sinua, odotat minua).
Itämerensuomalaisissa kielissä partitiivi on tyypillisesti myös prepositioiden pääsanan sijamuoto (ennen kesää, ympäri korvia).
Suomessa partitiivi on laajentanut tehtäviään yleiseksi epämääräisyyden tai rajaamattoman määrän ilmaisimeksi. Ns. eksistentiaalilauseissa myös kieliopillinen subjekti voi olla partitiivissa: Autoja seisoo pihalla.
Partitiivin pääte on suomessa -a, -ä, -ta, -tä. Sanan alkuperäinen konsonanttiloppuisuus voi tuottaa partitiivimuodossa sanan lopuksi -tta/-ttä, ja nykykielessä sanatyypin ”sade/tuote” partitiivin päätteeksi onkin mahdollista hahmottaa myös -tta/ttä. Se on alkuaan ollut erosijan, ns. separatiivin pääte. Vanha paikallissijamerkitys näkyy yhä esimerkiksi adverbeissa ulkoa, kotoa. Tästä syystä partitiivi luetaan joskus ns. yleisiin paikallissijoihin.
Samantapaisia kehityksiä erosijaisuudesta (”jostakin pois”) osaobjektin tai rajaamattoman määrän ilmaisutavaksi tunnetaan muissakin kielissä, esimerkiksi ranskan de-preposition käytössä: Je mange du pain ’syön leipää’.
Suomen kielessä partitiivilla on varsin monitahoinen käyttöala, mikä tuottaa vaikeuksia kielenoppijoille. Partitiivin käyttöä on tutkinut erityisesti professori Terho Itkonen.
Esimerkkejä partitiivin käytöstä:
Ersä
Ersän kielessä, joka kuuluu uralilaisten kielten volgalaiseen haaraan, partitiivi ei esiinny sijamuotona, mutta ablatiivi voi toimia lauseissa paljolti samoin kuin suomen partitiivi (ablatiivin päätteet ovat -do, -de ja -ďe): ťese (uľi) lamo lomańďe 'täällä on paljon ihmisiä', katka ľeki lovsodo 'kissa litkii maitoa', son mońďeń od 'hän on minua nuorempi', peľeveďe ikeľe 'ennen keskiyötä', peľems toldo 'pelätä tulta', aŕśems sića škado 'miettiä tulevaa' jne.
Lagrangen kertoimet
Lagrangen menetelmä on ranskalaisen matemaatikon Joseph-Louis Lagrangen mukaan nimetty menetelmä yhtälörajoitetun optimointitehtävän ratkaisemiseksi.
Määritelmä
Olkoon f\, minimointitehtävän kohdefunktio ja g\, rajoite-ehtofunktio. Tarkastellaan näiden määrittämää rajoiteoptimointititehtävää